Kurs fra 07/02/2020 til 02/04/2020

Samling 1: 7.-9. februar, sted ikke endelig bestemt, men kanskje Skautvedt leirsted ved Larvik.
Hjemmeøvelse: Planlegge og gjennomføre patruljemøte i egen patrulje.
Samling 2: Torsdag 2. april 18.00-21.00, Heistad speiderhus.
NB! Stedene kan måtte endres ved stor deltakelse.

Kursinnhold:
- Hva er speiding: speiderhistorie, speidermetoden, speideridealer, patruljesystemet
- Peffens og assens rolle
- Patruljebygging og patruljesærpreg
- Planlegging og gjennomføring av patruljemøte, del 1 (struktur og rammer)
- Treningsprogrammet
- Langsiktig planlegging, terminliste
- Hjelpemidler og ressurser
- Hvordan lærer vi – forutsetninger og metoder
- Problemløsning i patruljen
- Planlegging og gjennomføring av patruljemøte, del 2 (møteinnhold)
- Informasjon og kommunikasjon
- Veien videre – videre peffopplæring i gruppa og kretsen

Deltakeravgiften på kr 300,- betales av gruppa og dekker deltakerhefte, hytteovernatting og mat på samlingene. Deltakerne stiller sjøl med skrivesaker. Til helgesamlinga trengs det vanlig utstyr for tur med hytteovernatting. Til kveldssamlinga trengs det klær og fottøy til å være både inne og ute. Mer informasjon kommer til de påmeldte.

Påmelding innen 24. januar her i medlemssystemet. Dere må gjerne også sende en mail til <peffkurs@3skien.no>, men for å sikre at vi har fullstendige deltakeropplysninger, kan vi ikke godta påmelding bare på mail.

Ved overbooking prioriterer vi 9. klassinger høyest, så 8., 7. og 10. Vi tar normalt ikke inn sjetteklassinger, men kan gjøre unntak etter samtale med troppsleder og vurdering av den totale deltakergruppa.

Lederdeltakelse:
Vi inviterer igjen til lederdeltakelse på helgesamlinga, også for ledere fra tropper som ikke har egne deltakere på kurset i år. Lederne får stabsoppgaver sammen med den faste kursstaben, men det er meninga at det også skal fungere som et kurs i patruljedrift og førerpatrulje for ledere. Deltakelsen er gratis, både pga. ansvaret i stab og fordi det er kretsens vedtatte politikk for lederkurs. Siden kretsen har utgifter for alle påmeldte, vil imidlertid gruppa bli belasta med deltakeravgift for ledere som ikke møter.

|  |  |
| --- | --- |
| **Kurstype:** | Kurs for førerpatrulje/peff/ass - Peff 1 - patruljemøtet |
| **Målgruppe:** | Patruljeførere og -assistenter |
| **Påmeldingsfrist:** | 24. januar 2020 |
| **Om påmeldingen:** | peffkurs@3skien.no |
| **Mobiltelefon:** | 90 91 53 25 |